‘জয় শ্রীরাম’ বলতে হবে। বলতেই হবে। এমন আব্দার না মানায় চোরের মার। গোটা দেশে ভাইরাল ভিডিও। মধ্যবয়স্ক এক ব্যক্তিকে ‘জয় শ্রীরাম’ বলতে নির্দেশ দিচ্ছে এক তরুণ। আর ওই মুসলমান ব্যক্তি তা না মানায় চলছে অকথ্য অত্যাচার।
এই ভিডিও দেখার পরে স্বাভাবিক ভাবেই বিভিন্ন মহল থেকে প্রতিবাদের ঝড় ওঠে। তার পরে গ্রেফতার করা হয়েছে রাজস্থানের ওই তরুণকে। মনে করা হচ্ছে সোমবার রাতে এই পিটুনি ভিডিও করা হয় ও ছড়িয়ে দেওয়া হয়। ঘটনাটি রাজস্থানের বিখ্যাত পর্যটন কেন্দ্র মাউন্ট আবু থেকে ৩০ কিমি দূরে রাস্তার উপরে। পুলিশ সূত্রে খবর, ওই তরুণের নাম বিজয় মীনা। ‘জয় শ্রীরাম’ বলাতে গিয়ে আপতত সে শ্রীঘরে।
দেখুন ভিডিও—